CELEX: C2005/115/62
Language: el
Date: 2005-05-14 00:00:00
Title: Υπόθεση T-118/05: Προσφυγή της Reckitt Benckiser N.V. κατά του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα), η οποία ασκήθηκε στις 7 Μαρτίου 2005

14.5.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 115/35
            
         Προσφυγή της Reckitt Benckiser N.V. κατά του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα), η οποία ασκήθηκε στις 7 Μαρτίου 2005
   (Υπόθεση T-118/05)
   (2005/C 115/62)
   Γλώσσα διαδικασίας: η αγγλική
   Η Reckitt Benckiser N.V, με έδρα το Hoofddorp (Κάτω Χώρες), εκπροσωπούμενη από τον G.S.P. Vos, δικηγόρο, άσκησε στις 7 Μαρτίου 2005 ενώπιον του Πρωτοδικείου των Ευρωπαϊκών Κοινοτήτων προσφυγή κατά του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα).
   Η προσφεύγουσα ζητεί από το Πρωτοδικείο:
   
               —
            
            
               να ακυρώσει την προσβαλλόμενη απόφαση του δευτέρου τμήματος προσφυγών του ΓΕΕΑ,
            
         
               —
            
            
               να δεχθεί την αίτηση καταχωρίσεως κοινοτικού σήματος υπ' αριθμόν 2 897 338 αίτηση καταχωρίσεως κοινοτικού σήματος,
            
         
               —
            
            
               να καταδικάσει το ΓΕΕΑ στα δικαστικά έξοδα σύμφωνα με το άρθρο 87, παράγραφος 2, του Κανονισμού Διαδικασίας του Πρωτοδικείου.
            
         Ισχυρισμοί και κύρια επιχειρήματα
   
               Κοινοτικό σήμα για το οποίο υποβλήθηκε η αίτηση:
            
            
               Τρισδιάστατο σήμα υπό μορφή ορθογώνιας ταμπλέτας με ασπρόμαυρο κυματισμό γύρω από έναν άσπρο κύκλο για προϊόντα των κλάσεων 1 και 3 (Χημικά προϊόντα προοριζόμενα για τη βιομηχανία· μαλακτικά ύδατος· λευκαντικά παρασκευάσματα και άλλες ουσίες για πλύσιμο ρούχων και πιάτων …) – αίτηση αριθ. 2 897 338
            
         
               Απόφαση του εξεταστή
            
            
               Απόρριψη της αιτήσεως
            
         
               Απόφαση του τμήματος προσφυγών
            
            
               Απόρριψη της προσφυγής
            
         
               Λόγοι ακυρώσεως:
            
            
               Εσφαλμένη εφαρμογή του άρθρου 7, παράγραφος 1, στοιχείο γ', του κανονισμού 40/94, παράβαση του άρθρου 7, παράγραφος 1, στοιχείο β' και παράβαση της υποχρεώσεως επαρκούς αιτιολογήσεως